Document ID: 31999R2197

Komisijas Regula (EEK) Nr. 2197/1999
(1999. gada 15. oktobris),
ar ko groza Regulas (EEK) Nr. 548/89 un (EEK) Nr. 812/89 par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 1835/1999, un jo īpaši tās 9. pantu,
(1) tā kā Komisijas Regula (EEK) Nr. 548/893 un Regula (EEK) Nr. 812/894 nosaka pasākumus attiecībā uz, inter alia, trikotāžas apģērbu klasifikāciju kombinētajā nomenklatūrā;
(2) tā kā Tiesas 1997. gada 20. novembra spriedums lietā C-338/955 attiecas uz apģērbu un naktskreklu klasifikāciju;
(3) tā kā tādēļ nepieciešams precizēt Regulas (EEK) Nr. 548/89 pielikuma 1., 2. un 3. punktā minēto izstrādājumu un Regulas (EEK) Nr. 812/89 pielikuma 1., 2. un 3. punktā minēto izstrādājumu klasifikācijas pamatojumu;
(4) tā kā šajā regulā paredzētie pasākumi saskan ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 548/89 pielikuma tabulas 3. ailē (pamatojums) 1., 2. un 3. punkta otro daļu un Regulas (EEK) Nr. 812/89 pielikuma tabulas 3. ailē (pamatojums) 1., 2. un 3. punkta otro daļu aizstāj ar šādu tekstu:
"Izstrādājumu neklasificē kā naktskreklu, jo tā objektīvo īpašību dēļ attiecīgo apģērba gabalu var valkāt gan gultā, gan citur, un tādēļ tas nav paredzēts valkāt tikai un galvenokārt kā naktsveļu."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 15. oktobrī

Labels: 3
12
1